ร้านอยู่ชั้น 2 โซนอาหาร

เป็นร้านที่เด่นใช้ได้ สะดุดตากับการตกแต่งร้านน่ารักๆแบบเกาหลี แอบอินกับซีรีย์เกาหลีไปนิด ฮ่าๆ
ร้านตกแต่งด้วยไม้ ไฟสีส้มสลัวๆทำให้ถ่ายรูปออกมาสวยกว่าตัวจริงเลยทีเดียว >.<

เจ้าของร้านเป็นคนเกาหลีเลยค่ะ พูดไทยได้นิดหน่อย ดูแลเอาใจใส่ลูกค้าดี แนะนำเมนูอาหารให้ด้วยล่ะ
จากชื่อร้านก็บอกอยู่เนอะว่าบิบิมบับ เมนูอาหารส่วนใหญ่ก็เป็นบิบิมบับล่ะค่ะ

ถักกัลบิบิมบัป : ข้าวยำเกาหลี(เนื้อไก่)
เช่ยุกบิบิมบัป : ข้าวยำเกาหลี(เนื้อหมู)
ทุบูทวีกิมบิบิมบัป : ข้าวยำเกาหลีใส่เต้าหู้
มีกิมจิผักกาด, บล็อคโคลี่ต้มราดซอส, มันฝรั่งต้ม, ปลาเส้น เป็นผักเคียง
ทั้งสามถ้วยมาเสิร์ฟแบบร้อนมาก มีเสี้ยงฉ่าๆ ข้าวดีดๆเด้งๆข้างล่างเปรี๊ยะๆ อย่าได้เอามือไปโดนบริเวณชามเชียวนะคะ ร้อนมาก 

วิธีการทานบิบิมบับต้องบีบซอส(ขวดแดง)ใส่ถ้วยเยอะๆ แล้วก็คลุกเคล้าให้เข้ากันโดยเหลือได้ถ้วยเอาไว้เล็กน้อย เพื่อให้ข้าวด้านล่างกรอบๆทำให้อร่อยยิ่งขึ้นค่ะ รสชาติอาหารอร่อยถูกปาก ให้ข้าวกับผักมาเยอะมากกกก จนทานไม่หมด T^T


